ชิมช้อปใช้ ลงทะเบียน 10 วัน พบผู้ลงทะเบียนไม่ผ่าน 2 แสนรายต่อวัน ประชาชนผู้สนใจยังสามารถลงทะเบียนได้ต่อเนื่องจนกว่าสิทธิ์จะครบ 10 ล้านราย
ชิมช้อปใช้ ลงทะเบียน 10 วัน พบผู้ลงทะเบียนไม่ผ่าน 2 แสนรายต่อวัน ประชาชนผู้สนใจยังสามารถลงทะเบียนได้ต่อเนื่องจนกว่าสิทธิ์จะครบ 10 ล้านรายนายลวรณ แสงสนิท ผู้อำนวยการสำนักงานเศรษฐกิจการคลัง(สศค.) ในฐานะโฆษกกระทรวงการคลัง กล่าวว่า ในช่วง 10 วันแรกมีผู้ลงทะเบียนรับสิทธิ์ตามมาตรการชิมช้อปใช้เต็มโควตา 1 ล้านรายทุกวัน โดยเฉลี่ยมีผู้ไม่ผ่านการลงทะเบียนในแต่ละวันประมาณ 200,000 ราย โดยระบบจะเปิดให้ลงทะเบียนต่อเนื่องจนกว่าประชาชนจะได้สิทธิ์ครบ 10,000,000 รายขณะที่การตรวจสอบสิทธิ์ของผู้ลงทะเบียน 7 วันแรก พบมีผู้ได้รับสิทธิ์ 5,538,368 ราย ได้รับ SMS ยืนยันสิทธิ์จำนวน 4,723,592 ราย และพบว่ามีผู้เข้ายืนยันตัวตนผ่านแอปพลิเคชันเป๋าตังแล้ว 3,902,443 ราย โดยยืนยันตัวสำเร็จ 2,719,267 รายด้านการใช้จ่ายห้าวันแรกมีผู้ไปใช้สิทธิ์จำนวน 706,450 ราย มีการใช้จ่ายรวม 628 ล้านบาท แบ่งเป็นการใช้กระเป๋าเงินช่องที่หนึ่ง 1,000 บาท ราว 621 ล้านบาท โดยส่วนใหญ่เป็นการใช้จ่ายในกลุ่มร้านโอทอป วิสาหกิจชุมชน ร้านธงฟ้ากว่าร้อยละ 50 หรือ 330 ล้านบาท ขณะที่การใช้จ่ายในร้านชิม หรือร้านอาหารเครื่องดื่ม มียอดใช้จ่ายประมาณ 98 ล้านบาท และการใช้ อาทิ โรงแรมโฮมสเตย์ มียอดใช้จ่าย 10 ล้านบาท จากการตรวจสอบพบว่ามีการใช้จ่ายในร้านค้าขนาดใหญ่ 142 ล้านบาท หรือคิดเป็นเพียงร้อยละ 22 ของยอดการใช้จ่ายทั้งหมด ในขณะที่การใช้จ่ายในกระเป๋าเงินช่องที่สองมีผู้ใช้สิทธิ์แล้ว 2,962 รายมียอดใช้จ่าย 7.5 ล้านบาท หรือเฉลี่ยรายละ 2,532 บาททั้งนี้จังหวัดที่มีการใช้จ่ายมากที่สุดพบว่ากรุงเทพมหานคร มีการใช้จ่าย 87 ล้านบาท รองลงมาคือ จังหวัดชลบุรี 48 ล้านบาท และจังหวัดสมุทรปราการ 29 ล้านบาท โดยกลุ่มช่วงอายุของการใช้จ่ายคือช่วงอายุ 22-30 ปี ประมาณร้อยละ 35 รองลงมาคือช่วงอายุ 31-40 ปี ประมาณร้อยละ 30โดยสำนักงานเศรษฐกิจการคลังประเมินว่าโครงการดังกล่าว จะมีเม็ดเงินหมุนเวียนเข้าสู่ระบบไม่น้อยกว่า 60,000 ล้านบาท และสามารถกระตุ้นเศรษฐกิจได้ร้อยละ 0.2-0.3 ของ GDP